text: खबर है कि मनमोहन सिंह के अलावा राज्यसभा के दो अन्य वकील सांसदों पूर्व केंद्रीय गृह और वित्त मंत्री पी चिदंबरम और अभिषेक मनु सिंघवी ने भी व्यक्तिगत स्तर पर इस मुहिम का विरोध किया था और उस पर दस्तखत न करने का इच्छा जताई थी। हालांकि, पार्टी के तीसरे बड़े वकील सांसद कपिल सिब्बल इस मुहिम के पक्ष में जोर-शोर से खड़े थे। सियासी गलियारों में चर्चा है कि पूर्व प्रधानमंत्री मनमोहन सिंह की बात को गांधी परिवार के बाद सबसे ज्यादा तवज्जो दी जाती है। शायद इसी वजह से पार्टी ने उनकी बात मानते हुए महाभियोग प्रस्ताव को ठंडे बस्ते में डाल दिया।